Saulius Šaltenis

Saulius Šaltenis (g. 1945 m. gruodžio 24 d. Utenoje) – Lietuvos prozininkas, dramaturgas, publicistas, redaktorius, signataras.

 Biografija 

Gimė mokytojų lituanistų šeimoje. Mokėsi Utenos 2-oje vidurinėje mokykloje. 1963–1964 m. Vilniaus universiteto Istorijos-filologijos fakultete studijavo filologiją, dirbo Vilniaus grąžtų gamykloje darbininku, tačiau po pirmo kurso buvo paimtas tarnauti į sovietinę armiją, iš kurios grįžęs studijų nebetęsė. 1969–1972 m. dirbo Lietuvos kino studijos scenarijų redakcinėje kolegijoje. 1989 m. kartu su Arvydu Juozaičiu ir Sauliumi Stoma įsteigė savaitraštį „Šiaurės Atėnai“ ir 1990–1994 m. jį redagavo. 1994–1996 m. dienraščio „Lietuvos aidas“ vyr. redaktorius.
1988–1990 m. Lietuvos Persitvarkymo Sąjūdžio Seimo narys. 1990–1992 m. LR Aukščiausiosios Tarybos deputatas, signataras.1990–1992 m. kadencijos Seimo narys 1992–1996 m. ir 1996–2000 m. LR Seimo narys.1992–1996 m. kadencijos Seimo narys1996–2000 m. kadencijos Seimo narys 1996–1999 m. Gedimino Vagnoriaus Vyriausybėje – Lietuvos kultūros ministras.http://www3.lrs.lt/pls/inter3/dokpaieska.showdoc_l?p_id=33456 Iki 2000 m. priklausė Tėvynės sąjungos (Lietuvos konservatorių) partijai, partijos vicepirmininkas.Konservatorių partija „išvalė“ 9 „vagnorininkus“, 2000-04-18 

Nuo 1971 m. Lietuvos rašytojų sąjungos narys, nuo 1986 m. šios sąjungos prezidiumo narys. Lietuvos kinematografininkų sąjungos valdybos narys, žurnalistų draugijos narys. Lietuvos piliečių chartijos narys.

 Kūryba 

Pirmieji apsakymai buvo atspausdinti 1963 m. „Literatūroje ir mene“. 1966 m. išleido pirmąją knygą – apsakymų ir apysakos rinkinį „Atostogos“. Kartu su prozininku Leonidu Jacinevičiumi parašė pirmąjį lietuvišką miuziklą „Ugnies medžioklė su varovais“ (1976 m.), su Sigitu Geda – miuziklą „Komunarų gatvė“ (1978 m.). Parašė scenarijų „Riešutų duonos“ ekranizacijai, filmams „Skrydis per Lietuvą“ bei „Herkus Mantas“.http://www.rasyk.lt/rasytojai/saulius-saltenis.html

 Bibliografija 
 Atostogos: apsakymai. – Vilnius: Vaga, 1966. – 75 p.
 Riešutų duona; Henrikas Montė: apysakos / dail. Vladislovas Žilius. – Vilnius: Vaga, 1972. – 176 p.: iliustr.
 Duokiškis: apysaka. – Vilnius: Vaga, 1977. – 65 p.
 Škac, mirtie, visados škac! ; Jasonas: pjesės. – Vilnius: Vaga, 1978. – 141 p.
 Atminimo cukrus: apsakymai ir apysaka. – Vilnius: Vaga, 1983. – 187 p.
 Apysakos / dail. Elvyra Kriaučiūnaitė. – Vilnius: Vaga, 1986. – 251 p.
 Lituanica; Duokiškio baladės: pjesės / iliustr. Henrikas Ratkevičius. – Vilnius: Vaga, 1989. – 162 p. – ISBN 5-415-00309-6
 Kalės vaikai: romanas. – Vilnius: Vaga, 1990. – 194 p. – ISBN 5-415-00524-2
 Pokalbiai prieš aušrą: publicistika. – Vilnius: Lietuvos aidas, 1995. – 184 p. – ISBN 9986-460-07-7
 Riešutų duona: apysakos ir apsakymai / sud. Kęstutis Urba. – Kaunas: Šviesa, 2003. – 174 p. – ISBN 5-430-03646-3
 Kalės vaikai: rinktinė. – Vilnius: Žaltvykslė, 2006. – 415 p. – ISBN 9986-06-147-4
 Pjesės / parengė Agnė Iešmantaitė. – Vilnius: Žaltvykslė, 2006. – 111 p. – ISBN 9986-06-125-3
 Kalės vaikai: romanas / parengė Agnė Iešmantaitė. – Vilnius: Žaltvykslė, 2006. – 115 p. – ISBN 9986-06-126-1
 Proza: novelės ir apysakos / parengė Agnė Iešmantaitė. – Vilnius: Žaltvykslė, 2006. – 129 p. – ISBN 9986-06-124-5
 Lietuvių grotesko ir ironijos dramos: Juozas Grušas, Kazys Saja, Saulius Šaltenis: skaitiniai / sud. Agnė Iešmantaitė. – Vilnius: Žaltvykslė, 2007. – 223 p. – ISBN 978-9986-06-231-8
 Demonų amžius: proza ir dramaturgija. – Vilnius: Tyto alba, 2014. – 295 p. – ISBN 978–609-466-019-1
 Žydų karalaitės dienoraštis: romanas. – Vilnius: Tyto alba, 2015. – 150 p. – ISBN 978–609-466-119-8

 Įvertinimas 
 1973 m. LSSR valstybinė premija, už kino scenarijų filmui „Herkus Mantas“
 1986 m. Juozo Grušo premija, už dramą „Lituanica“ 
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024
 2019 m. Lietuvos nacionalinė kultūros ir meno premija

 Šaltiniai 

|-

Kategorija:LTSR valstybinės premijos laureatai
Kategorija:Kovo 11 akto signatarai
Kategorija:Lietuvos kultūros ministrai
Kategorija:Lietuvos redaktoriai
Kategorija:Lietuvos dramaturgai
Kategorija:Lietuvos rašytojai
Kategorija:Lietuvos nacionalinės kultūros ir meno premijos laureatai